هیندیستانین کرالا ایالتی گوج‌لو یاغیشلار نتیجه‌سین‌ده میدانا گلن سئل سببی ایله ۶۷ نفر حیاتینی ایتیردی.
سئل فاجعه‌سین‌ده ۵۰ مین نفر ده ائوسیز قالدی.
آشیری یاغیشلاردان سدلر، چایلار داشدی.
آنا یوللار، کؤرپولر داغیلدی، ائولر سئل سولارین‌دا سوروکلندی.
شیوپوری شهرین‌ده‌کی بیر شلاله یاخینلیغین‌دا اوتوران ۱۱ نفر سئله دوشدو.
ایتکین دوشن ۱۱ نفر اوچون آختارما قورتارما ایشلری داوام ائدیر.
سون بیر هفته‌دیر موسوم یاغیشلارینین تأثیرلی اولدوغو ایالت‌ده کوچون اولوسلارآراسی هاوا لیمانی گئچیجی اولاراق باغلانیلدی، قاتار سفرلری دوردورولدو.
سئل و تورپاق سوروشمه‌سی سببی ایله یوزلرجه انسان دا قاپالی قالدی.
ایالت‌ده‌کی ۱۴ ائلچه‌دن ۱۲سینده قیرمیزی وضعیت اعلان ائدیلدی.
بعضی ائلچه‌لره الکتریک و سو وئریلمیر، اون مینلرجه ائو یارارسیز حالا گلدی.
بو ایل هیندیستان‌دا یاغیش و سئللر سببی ایله تخمیناً ۸۰۰ نفر اؤلدو.
